**Tiszavasvári Város Önkormányzata**

**Képviselő-testületének**

**243/2024. (IX. 27.) Kt. számú**

**határozata**

**Ismételt kezdeményezés kedvezményezett és felzárkózó települések listájára való felkerülés érdekében**

Tiszavasvári Város Önkormányzata Képviselő-testülete az alábbi döntést hozza**:**

## I. Ismételten kezdeményezi Tiszavasvári település a 402/2023 (VII.30.) Korm. rendelet 1. mellékletébe, a kedvezményezett és felzárkózó települések listájára való felkerülését, valamint ezzel összefüggésben a 105/2015 (IV.23.) Korm. rendelet felülvizsgálatát is a mellékelt levélben kifejtett indokok alapján.

II. Felkéri a polgármestert, hogy a határozatot továbbítsa a Belügyminisztérium Köznevelés-Igazgatási Osztály részére.

**Határidő:** azonnal **Felelős:** Szőke Zoltán

 polgármester

**Szőke Zoltán Dr. Kórik Zsuzsanna**

**polgármester jegyző**

**243/2024. (IX.27.) Kt. határozat melléklete**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Ügyiratszám:** TPH/6843-…./2024. **Tárgy:** Kezdeményezés kedvezményezett és felzárkózó települések listájára való felkerülés érdekében 2

**Ügyintéző:** Krasznainé dr. Csikós Magdolna

**Belügyminisztérium**

**Köznevelés-Igazgatási Főosztály**

**E-mail:** kozoktatas@bm.gov.hu

**Tisztelt Cím!**

Első kezdeményezésünkre a BM/16210-2/2024. iktatószámukon megkaptuk válaszukat, melyet köszönettel fogadtunk.

Tájékoztatásukban leírják többek között az alábbiakat:

* Az esélyteremtési illetményrész feladatalapon is adható.
* A települések besorolása a 105/2015 (IV.23.) Korm. rendelet szerinti szempontok alapján történt.

**Továbbra is kezdeményezzük a 402/2023 (VII.30.) Korm. rendelet 1. mellékletébe, a kedvezményezett és felzárkózó települések listájára való felkerülését Tiszavasvári településnek az alábbiakra hivatkozva:**

## A dajkák, pedagógiai asszisztensek, kisegítő személyzet jelenleg nem jogosult alanyi jogon erre a plusz illetményrészre, mivel Tiszavasvári település nem szerepel a 402/2023 (VII.30.) Korm. rendelet 1. mellékletében, a kedvezményezett és felzárkózó települések listáján.

1. A településünkön több oktatási nevelési intézmény is működik, melyek dolgozóit, működését érinti a kérdés.
2. Az óvodapedagógusok jelenleg feladatalapon, az EFOP 3.1.5. pedagógiai program alapján kapják az esélyteremtési illetményrészt, melynek a hosszabb távon történő biztosítása bizonytalan, hiszen a jelenlegi program fenntartási időszakban van.
3. A 105/2015 (IV.23.) Korm. rendelet felülvizsgálatát kérjük, hiszen Tiszavasvári település mutatói mind a hátrányos helyzet, mint a felzárkóztatás szempontjából jelentősen nehezítik a város helyzetét.
4. Korábbi tájékoztatásomban már kifejtettem, hogy a Tiszavasvári óvodások 37 %-a, az iskolások 44 %-a hátrányos helyzetű jelenleg. Ezek igen magas adatok. Véleményem szerint indokolnák az esélyteremtési illetményrész pedagógusok részére alanyi jogosultságát.
5. Tiszavasvári Város Járásközpont település. A hátrányos helyzetű személyek, így gyermekek száma térségünkben magas, városunkban pedig jóval meghaladja még település lélekszám arányban is a környező települések adatait.

Így kezdeményezzük a probléma kapcsán a kedvezményezett települések besorolásáról és a besorolás feltételrendszeréről szóló 105/2015 (IV.23.) Korm. rendelet és annak 1. sz. mellékletében szereplő számítási mód felülvizsgálatát tekintettel arra, hogy 2015. év óta a mutatók jelentősen változhattak egyes települések viszonylatában, így indokolttá válhat Tiszavasvári település kedvezményezetté tétele is.

Vizsgálva a rendeletben hátrányosabb helyzetűnek, kedvezményezett települések közzé soroltak közül néhányat összehasonlításként, Tiszavasvári hátrányos helyzetű adatai magasnak tekinthetőek. Erre tekintettel is indokolttá válhat egy 2015. évi kormányrendelet mutatószámainak, besorolásának a felülvizsgálata, figyelembe véve az elmúlt közel 10 év változásait is.

A KSH 2022. évi adatai az alábbiak:

|  |  |  |  |  |  |
| --- | --- | --- | --- | --- | --- |
| Település | Lakosságszám (fő) | alacsony iskolai végzettségűek száma, max. 8 osztály (fő) | Munkanélküliek száma (fő) | Hátrányos helyzetűek száma (előző két oszlop együtt) (fő) | hátrányos helyzetűek aránya % (lakosságszám százaléka) |
| Szorgalmatos | 917 | 104 | 29 | 133 | 14,5 |
| Tiszadada | 2016 | 311 | 87 | 398 | 19,7 |
| Tiszadob | 2557 | 372 | 129 | 501 | 19,6 |
| Tiszaeszlár | 2425 | 439 | 104 | 543 | 22,4 |
| Tiszalök | 6107 | 722 | 133 | 855 | 14,0 |
| Ibrány | 6323 | 733 | 191 | 924 | 14,6 |
| Nyírbátor | 11494 | 1259 | 411 | 1670 | 14,5 |
| **Tiszavasvári** | **12238** | **1744** | **386** | **2 130** | **17,4** |

## Fentiek alapján ismételten kezdeményezzük Tiszavasvári település a 402/2023 (VII.30.) Korm. rendelet 1. mellékletébe, a kedvezményezett és felzárkózó települések listájára való felkerülését, valamint ezzel összefüggésben a 105/2015 (IV.23.) Korm. rendelet felülvizsgálatát is.

Tiszavasvári, 2024. szeptember …………..

 **Szőke Zoltán**

 **polgármester**